দেশ টিভির মিউজিক্যাল ব্লগ শো প্রিয়জনের গান-এ এবারের শিল্পী লুবনা লিমি ও রাজু। প্রিয়জনের গান আগামী শুক্রবার বিকাল ৩টা থেকে সরাসরি প্রচারিত হবে। প্রতি পর্বে আমন্ত্রিত শিল্পী তার প্রিয়শিল্পীদের গাওয়া গান এবং পাশাপাশি নিজেদের গাওয়া কিছু পছন্দের গান পরিবেশন করেন। গানের পাশাপাশি মূলশিল্পী বা আমন্ত্রিত শিল্পীর প্রিয় মানুষের সাথে টেলিফোন আলাপনের মাধ্যমে জানা যায় গানের অন্তরালের নানান অজানা গল্প। আর প্রিয় মানুষের মুখে শিল্পীর ব্যাক্তিগত জীবন বা তার সঙ্গীত ক্যারিয়ারের অনেক অজানা দিকও জানা যায়। পাশাপাশি দর্শকরাও সরাসরি টেলিফোনে অংশ নিতে পারেন অনুষ্ঠানে। তবে দর্শকরা কোন গানের অনুরোধ করতে পারেন না। তারা শুধুমাত্র আমন্ত্রিত শিল্পী বা তার গান সম্পর্কে কোন স্মৃতি থাকলে তা শেয়ার করতে পারেন। অথবা আমন্ত্রিত শিল্পী বা গান সম্পর্কে কোন তথ্য জানতে চাইলে ফোনে প্রশ্ন করতে পারেন।